உண்மையாகவே அரசியல் மாற்றம் ஏற்பட வேண்டும் என்றால், முறையான உள்கட்சி ஜனநாயகம் எல்லா அரசியல் கட்சிகளிலும் ஏற்பட வேண்டும். உள்கட்சித் தேர்தல்கள் முறையாக நடத்துவதுபோல, வேட்பாளர் தேர்வும், கட்சி மாறும் தலைவர்களைச் சேர்த்துக்கொள்வதும் அடிமட்டக் கட்சி அமைப்புகளின் பரிந்துரையின் பெயரில் மட்டுமே அமைதல் வேண்டும். அப்படி இல்லாத வரையில், இதுபோன்ற ஜனநாயகக் கேலிக்கூத்துகள் தொடரத்தான் செய்யும்.